《下水门税亭》
宋代·周师成

建业尘中吏，秦淮水上亭。
浴晴凫弄日，饮晓马吞星。
地迥来芳草，潮回出断汀。
有僧时到此，相对两浮萍。

作者简介：周师成，字宗圣，号雉山，长兴（今属浙江）人。宁宗庆元五年（一一九九）进士。工诗文，名闻一时，卢祖皋、赵师秀、刘克庄等皆与之游。晚年若有所遇，如游仙散圣之人。有集，已佚。事见《贵耳集》卷中、《梅涧诗话》卷下。今录诗十二首。